**ΣΩΜΑΤΕΙΟ ΕΡΓΑΖΟΜΕΝΩΝ  
ΓΕΝΙΚΟΥ ΝΟΣΟΚΟΜΕΙΟΥ ΑΤΤΙΚΗΣ  
«ΣΙΣΜΑΝΟΓΛΕΙΟ» Γ.Ν.Α. 15126 ΜΑΡΟΥΣΙ**

**ΤΗΛΕΦΩΝΟ: 2132058442 – 048 / email: somateiosismanogleiou@gmail.com**

**Μαρούσι: 15/05/2024**

**ΚΑΤΑΓΓΕΛΙΑ – ΔΕΛΤΙΟ ΤΥΠΟΥ**

Το Σωματείο μας κινούμενο, αποκλειστικά και μόνο από αίσθημα ευθύνης προς τους πολίτες, καταγγέλλει την τραγική έλλειψη του προσωπικού όλων των Υπηρεσιών και ειδικοτήτων, με αποτέλεσμα το **Γ.Ν.Α. «Σισμανόγλειο»** να βιώνει απαράδεκτες συνθήκες λειτουργίας.  
Η μεγάλη έλλειψη προσωπικού σε συνδυασμό με το μεγάλο αριθμό ασθενών έχει σοβαρότατες συνέπειες στην ποιότητα της παρεχόμενης φροντίδας αλλά και στην επιβάρυνση της υγείας των εργαζομένων από την χρόνια καταπόνηση, λόγω της φύσης της εργασίας, σε συνδυασμό με την εντατικοποίηση λόγω των ελλείψεων προσωπικού, και τις αλλεπάλληλες βάρδιες.

**«ΦΩΝΑΖΟΥΜΕ “ΟΧΙ” ΣΕ ΑΥΤΕΣ ΤΙΣ ΔΥΣΚΟΛΕΣ ΕΡΓΑΣΙΑΚΕΣ ΣΥΝΘΗΚΕΣ   
ΠΟΥ ΩΘΟΥΝ ΣΕ ΕΠΑΓΓΕΛΜΑΤΙΚΗ ΕΞΟΥΘΕΝΩΣΗ ΤΟΥΣ ΕΡΓΑΖΟΜΕΝΟΥΣ   
ΚΑΙ ΕΠΗΡΕΑΖΟΥΝ ΤΗΝ ΠΟΙΟΤΙΚΗ ΠΑΡΟΧΗ ΥΠΗΡΕΣΙΩΝ ΥΓΕΙΑΣ»**

* **Ζητάμε από το Υπουργείο Υγείας την** **άμεση ενίσχυση του Γ.Ν.Α. «Σισμανογλείου» με το απαιτούμενο προσωπικό με προσλήψεις μόνιμου προσωπικού και μονιμοποίηση όλων των συμβασιούχων.**
* **Καλούμε** **όλους τους εργαζομένους να συμμετέχουν μαζικά στη διεκδίκηση των δικαιωμάτων μας για να στείλουμε ηχηρό μήνυμα.**
* **Καλούμε** **την ΠΟΕΔΗΝ να διεκδικήσουν μαζί μας την απρόσκοπτη λειτουργία του** **Νοσοκομείου μας**.

**ΟΛΟΙ ΜΑΖΙ ΘΑ ΔΩΣΟΥΜΕ ΤΟΝ ΑΓΩΝΑ**

* **Καλούμε όλους τους εργαζομένους να συμμετέχουν μαζικά στη διεκδίκηση των δικαιωμάτων μας στις 2ωρες στάσεις εργασίας που θα πραγματοποιηθούν στις 20/05/2024 και 23/05/2024 ώρα 11.00-13.00, στην είσοδο του Νοσοκομείου.**

**Η ΠΡΟΕΔΡΟΣ Ο ΓΕΝΙΚΟΣ ΓΡΑΜΜΑΤΕΑΣ**

**ΣΚΕΠΕΤΑΡΗ ΕΛΕΝΗ ΜΠΙΝΑΣ ΓΕΩΡΓΙΟΣ**